Прынцып работы любога паштовага аддзялення – паслуга “+1”, калі кліент прыходзіць, напрыклад, каб зняць грошы з карт-рахунку. А можа набыць тавары паўсядзённага попыту, перыядычныя выданні, латарэйныя білеты. Вось і ў час нашай гутаркі з Зояй Віктараўнай адной з наведвальніц была пастаянная кліентка Лідзія Серада. Прыйшла пакласці грошы на мабільны тэлефон, а затым набыла шкарпэткі, пры гэтым запытаўшы, калі прывязуць горкі шакалад, які яна заўсёды купляе менавіта тут.